CELEX: 22013D0164
Language: bg
Date: 2013-10-08 00:00:00
Title: Решение на Съвместния комитет на ЕИП № 164/2013 от 8 октомври 2013 година за изменение на приложение II (Технически правила, стандарти, изпитвания и сертифициране) към Споразумението за ЕИП

27.2.2014   
            
            
               BG
            
            
               Официален вестник на Европейския съюз
            
            
               L 58/17
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 164/2013
   от 8 октомври 2013 година
   за изменение на приложение II (Технически правила, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директива 2010/53/ЕС на Европейския парламент и на Съвета от 7 юли 2010 г. относно стандартите за качество и безопасност на човешките органи, предназначени за трансплантация (1), поправена в ОВ L 243, 16.9.2010 г., стр. 68, следва да бъде включена в Споразумението за ЕИП.
            
         
               (2)
            
            
               Поради това приложение II към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   След точка 15щм (Регламент (ЕО) № 668/2009 на Комисията) в глава XIII на приложение II към Споразумението за ЕИП се вмъква следната точка:
   
               „15щн.
            
            
               
                  32010 L 0053: Директива 2010/53/ЕС на Европейския парламент и на Съвета от 7 юли 2010 г. относно стандартите за качество и безопасност на човешките органи, предназначени за трансплантация (ОВ L 207, 6.8.2010 г., стр. 14), поправена в ОВ L 243, 16.9.2010 г., стр. 68.
               За целите на настоящото споразумение разпоредбите на директивата се тълкуват със следната адаптация:
               Настоящата директива не се прилага по отношение на Лихтенщайн, с изключение на членове 15 и 16. Определенията в член 3 и общите разпоредби в член 17, параграф 2, буква з) и член 23 се прилагат по отношение на Лихтенщайн само доколкото е необходимо за транспониране на членове 15 и 16 от директивата.“
            
         Член 2
   Текстовете на Директива 2010/53/ЕС, поправена в ОВ L 243, 16.9.2010 г., стр. 68, на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 9 октомври 2013 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 8 октомври 2013 година.
      
         
            За Съвместния комитет на ЕИП
         
         
            Председател
         
         Thórir IBSEN
         
      
   
   
      (1)  ОВ L 207, 6.8.2010 г., стр. 14.
   
      (2)  С отбелязани конституционни изисквания.
   
      Декларация на държавите от ЕАСТ към Решение № 164/2013 от 8 октомври 2013 г. за включване на Директива 2010/53/ЕС на Европейския парламент и на Съвета от 7 юли 2010 година относно стандартите за качество и безопасност на човешките органи, предназначени за трансплантация, в Споразумението за ЕИП
      
         „Директива 2010/53/ЕС на Европейския парламент и на Съвета от 7 юли 2010 г. относно стандартите за качество и безопасност на човешките органи, предназначени за трансплантация, която се основава на член 168 от Договора за функционирането на Европейския съюз, представлява важен елемент от европейското законодателство в областта на здравеопазването и съответства на здравната политика на държавите от ЕАСТ. В Споразумението за ЕИП не е предвидено правно основание за общественото здраве, равностойно на това в член 168 от Договора за функционирането на Европейския съюз. Включването на тази директива не засяга приложното поле на Споразумението за ЕИП.
         Настоящата декларация не засяга разпоредбите на член 118 от Споразумението за ЕИП.“